
	քաղ. Երեւան



Էլեկտրոնային նավիգացիոն կապարակնիքների
կիրառման փորձարկում իրականացնելու մասին

Ապրանքների փոխադրումների հետագծման, ապրանքների առաքման վերահսկողության համար նավիգացիոն կապարակնիքների կիրառման մեխանիզմի եւ տեղեկատվական համակարգի փորձարկման, ինչպես նաեւ Եվրասիական տնտեսական միությունում այդպիսի հետագծման ներդրման մասով արտաքին տնտեսական գործունեության մասնակիցներին նախապատրաստելու նպատակներով՝
1.	Դիմել Ղազախստանի Հանրապետության կառավարությանը, Ղրղզստանի Հանրապետության նախարարների կաբինետին եւ Ռուսաստանի Դաշնության կառավարությանը հետեւյալ խնդրանքով.
մշակել Ղազախստանի Հանրապետության, Ղրղզստանի Հանրապետության եւ Ռուսաստանի Դաշնության փոխադարձ առեւտրում ապրանքները տրանսպորտի երկաթուղային եւ (կամ) ավտոմոբիլային տեսակներով փոխադրելիս էլեկտրոնային նավիգացիոն կապարակնիքների կիրառման փորձարկում (այսուհետ՝ փորձարկում) իրականացնելու կազմակերպման հարցը.
կազմակերպել փորձարկման իրականացումը.
մինչեւ 2023 թվականի հուլիսի 1-ը Եվրասիական տնտեսական հանձնաժողովին տեղեկացնել փորձարկման արդյունքների մասին։
2.	Սույն կարգադրությունն ուժի մեջ է մտնում դրա ընդունման օրվանից։

Եվրասիական միջկառավարական խորհրդի անդամներ՝

